เซี่ยงไฮ้คอมโพสิตเปิดลบ 0.09% หลังภาคการผลิตจีนย่ำแย่
ดัชนีเซี่ยงไฮ้คอมโพสิตตลาดหุ้นจีนเปิดปรับตัวลง 2.97 จุด หรือ -0.09% แตะที่ 3,442.44 จุดในวันนี้ หลังจากข้อมูลภาคการผลิตของจีนหดตัวรุนแรงขึ้นในเดือนพ.ย.
1 ธ.ค. 2558

ผู้สื่อข่าวรายงานว่า ดัชนีเซี่ยงไฮ้คอมโพสิตตลาดหุ้นจีนเปิดปรับตัวลง 2.97 จุด หรือ -0.09% แตะที่ 3,442.44 จุดในวันนี้ หลังจากข้อมูลภาคการผลิตของจีนหดตัวรุนแรงขึ้นในเดือนพ.ย.
โดยตลาดหุ้นจีนได้รับแรงกดดัน หลังสหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนพ.ย.ลดลงแตะ 49.6 จาก 49.8 ในเดือนต.ค. ซึ่งบ่งชี้ว่าภาคการผลิตของจีนปรับตัวย่ำแย่ลง
ส่วนดัชนีที่ต่ำกว่า 50 แสดงให้เห็นว่าภาคการผลิตของจีนหดตัวลงจากเดือนก่อนหน้า